LH Bankชูบัญชีออมทรัพย์รับไฟเขียวสมัครวันนี้ฟรี! ค่าธรรมเนียมถึง 3 ต่อ
นายไพรัช ตระหง่านเรือง ผู้ช่วยสายงานกิจการสาขา ธนาคารแลนด์ แอนด์ เฮ้าส์ จำกัด (มหาชน) (LH Bank) เปิดเผยว่า ธนาคารรุกขยายฐานลูกค้าเงินฝากรายย่อยมาอย่างต่อเนื่อง โดยการนำเสนอบริการและผลิตภัณฑ์เพื่อเสริมสร้างความสัมพันธ์ระยะยาวกับลูกค้า และในครั้งนี้เพื่อเป็นการคืนกำไรให้กับลูกค้า ธนาคารได้ออกโปรโมชั่น “เงินฝากออมทรัพย์รับไฟเขียว” ซึ่งนอกจากลูกค้าจะได้รับอัตราดอกเบี้ยเงินฝากออมทรัพย์สูงสุดถึง 2.30% แล้วธนาคารยังมอบสิทธิพิเศษสำหรับลูกค้าที่เปิดบัญชีเงินฝากออมทรัพย์กับ LH Bank ตั้งแต่วันนี้ -30 มิถุนายน 2558 จะได้รับสิทธิพิเศษถึง 3 ต่อด้วยกัน คือ
3 เม.ย. 2558

นายไพรัช ตระหง่านเรือง ผู้ช่วยสายงานกิจการสาขา ธนาคารแลนด์ แอนด์ เฮ้าส์ จำกัด (มหาชน) (LH Bank) เปิดเผยว่า ธนาคารรุกขยายฐานลูกค้าเงินฝากรายย่อยมาอย่างต่อเนื่อง โดยการนำเสนอบริการและผลิตภัณฑ์เพื่อเสริมสร้างความสัมพันธ์ระยะยาวกับลูกค้า และในครั้งนี้เพื่อเป็นการคืนกำไรให้กับลูกค้า ธนาคารได้ออกโปรโมชั่น “เงินฝากออมทรัพย์รับไฟเขียว” ซึ่งนอกจากลูกค้าจะได้รับอัตราดอกเบี้ยเงินฝากออมทรัพย์สูงสุดถึง 2.30% แล้วธนาคารยังมอบสิทธิพิเศษสำหรับลูกค้าที่เปิดบัญชีเงินฝากออมทรัพย์กับ LH Bank ตั้งแต่วันนี้ -30 มิถุนายน 2558 จะได้รับสิทธิพิเศษถึง 3 ต่อด้วยกัน คือ
– ต่อที่ 1 ยกเว้นค่าธรรมเนียมบัตร ATM แรกเข้าและรายปี (ปีแรก) ซึ่งบัตร ATM ของ LH Bankสามารถกดฟรี ได้ทุกตู้ ทุกแบงก์ ทั่วไทย ไม่จำกัดจำนวนครั้ง และไม่เสียค่าธรรมเนียมอีกด้วย
– ต่อที่ 2 ยกเว้นค่าธรรมเนียมบริการ SMS Alert ในการแจ้งเตือนทุกความเคลื่อนไหวของบัญชีเงินฝากให้ฟรี เป็นระยะเวลา 3 เดือน นับตั้งแต่วันที่ลูกค้าสมัคร
– ต่อที่ 3 ยกเว้นค่าธรรมเนียมการชำระค่าสินค้าและบริการ กว่า 100 ร้านค้าที่ร่วมรายการ อาทิ ค่าไฟ ค่าน้ำประปา ค่าโทรศัพท์ ค่าบริการอินเตอร์เน็ต ค่าบัตรเครดิต ค่าผ่อนรถ ค่าผ่อนบ้าน ค่าเบี้ยประกัน โดยจะจ่ายกี่บิลก็ฟรีไม่อั้น ซึ่งลูกค้าสามารถจ่ายผ่านช่องทางสาขา LH Bank กว่า 120 สาขาทั่วประเทศ หรือ ตู้ ATM LH Bank หรือผ่าน ธนาคารทางอินเตอร์เน็ต (LH Bank Speedy)
สิทธิพิเศษ 3 ต่อดังกล่าวสำหรับลูกค้าที่เปิดบัญชีใหม่กับธนาคาร และสมัครใช้บริการ 3 รายการคือ 1.สมัครบัตร ATM 2. สมัครใช้บริการธนาคารทางอินเตอร์เน็ต (LH Bank Speedy) และ 3. สมัครใช้บริการแจ้งเตือน SMS Alert
สำหรับลูกค้าเก่าของธนาคารที่มีบัญชีเงินฝากออกทรัพย์และบัตร ATM กับธนาคารอยู่แล้ว จะได้รับสิทธิเฉพาะการยกเว้นค่าธรรมเนียมการชำระค่าสินค้าและบริการของร้านค้าที่ร่วมรายการ และหากลูกค้ามีความประสงค์จะรับสิทธิประโยชน์ทั้ง 3 รายการ ลูกค้าก็ต้องสมัครใช้บริการให้ครบตามเงื่อนไขของธนาคารก็จะได้รับสิทธิประโยชน์เช่นกัน
 